چین‌ین هونگ کونگ اؤزل ایداری بؤلگه‌سینده "جینایتکارلارین چین‌ه قایتاریلماسی لاییحه‌سی گئری چکیله‌جک" آچیقلاماسینا باخمایا‌راق اعتراضلار داوام ائدیر.
هونگ کونگ تلویزیون رادیو تلویزیون هونگ کونگ، (RTHK) یوزلرله اعتیراضچی‌نین، هونگ کونگ ایزلند بؤلگه‌سینده یئرلشن چارتر گاردن سمتین‌دن بؤلگه‌دکی آمریکا کونسول‌لوغونا یوروش تشکیل ائتدیگینی بیلدیریب.
گؤستریده ماسکا تاخیب اللرینده آمریکا بایراغی داشییان اعتیراضچی‌لار، آمریکا پرزیدنتی دونالد ترامپا "هونگ کونگو آزاد ائت" شعاری ایله مراجعت ائتدی.
نوماییشچی‌لر همچین‌ین، آمریکایا "هونگ کونگ اینسان حاق‌لاری و دموکراسی یاساسی"نی سناتو‌دان کئچمه‌سی چاغیریشی ائتدی.
سؤزوگئدن قانون، هونگ کونگا تیجارت، ایخراج و تیجارت دونیاسینا یؤنه‌لیک ایمتیازلار مسئله‌سینده خصوصی موناسیبت گؤستریلمه‌سینی و شهرین صاحب اولدوغو یوکسک موختاریتین گؤزدن کئچیریلمه‌سینی تامین ائدن 1992-جی ایل تاریخ‌لی آمریکا هونگ کونگ سیاست مجلله‌سینده یئنی جیدی یوخلا کئچیریلمه‌سینی طلب ائدیر.
حاضیردا آمریکانین بؤلگه‌یه تطبیق ائتدیگی اؤزل موناسیبتی‌نین داوام ائتدیریلمه‌سی اوچون هر ایل منطقه‌نین موختاریتینی تصدیق ائتمه ضرورتی گتیرن هونگ کونگ سیاست قانونو، "هونگ کونگ اینسان حاق‌لاری و دموکراسی قانونو" ایله یئنی جیدی یوخلا ائدیلمه‌سی وضعیتینده، واشینگتون رهبرلیگی، هونگ کونگ‌داکی نماینده‌لره تحریم‌لرده  ائده‌بیله‌جک.
ژوئن آیین‌دان بو یانا کئچیریلن اعتراضلاردا نوماییشچی‌لر، لاییحه‌نین گئری چکیلمه‌سی‌نین عینی زاماندا نوماییشچی‌لره قارشی پولیس زوراکی‌لیغی‌نین آراشدیریلماسی اوچون موستقیل کومیسیون یارادیلماسی، حبس اولونان اعتیراضچی‌لارا عفو چیخاریلماسی، اعتراضلارین "عصیان" آدلاندیریلماسینا سون قویولماسی و سیاسی اصلاحات‌لارین یئنی‌دن آچیلماسینی طلب ائدیر.
هونگ کونگ باش یؤنتیجیسی کاری لام هفته ایچی اعاده لاییحه‌سی‌نین گئری چکیله‌جگینی آچیقلامیشدی. نوماییشچی‌لر، لام‌ین آچیقلاماسینی یئترلی سایمایا‌راق بوتون طلب‌لرین اؤدنمه‌سینی ایستییر.
دیگر طرف‌دن، دوننکی اعتراضلاردا نوماییشچی‌لر ایله پولیس آراسیندا چیخان توققوشما‌لاردا یارا‌لانان 19 نفر خسته‌خانایا آپاریلیب.
هونگ کونگ پولیس گوجو یون آیین‌دان بو یانا سورن نوماییش‌لرده عمومی‌لیکده نظارت ساییسینی مین 183 اولا‌راق آچیقلامیشدی.
